**פרדיננד קרל יוזף, ארכידוכס אוסטריה-אסטה** (בגרמנית: **Ferdinand Karl Joseph von Österreich-Este**; ‏25 באפריל 1781 - 5 בנובמבר 1850), היה ארכידוכס אוסטרי מבית הבסבורג, וגנרל בצבא האוסטרי במהלך המלחמות הנפוליאוניות.

ביוגרפיה
--------

פרדיננד קרל יוזף נולד ב-25 באפריל 1781 במילאנו לפרדיננד, ארכידוכס אוסטריה, מושל מילאנו ובנה של מריה תרזה, ולמריה ביאטריצ'ה ד'אסטה, דוכסית מאסה, בתם של ארקולה השלישי ד'אסטה, דוכס מודנה ומריה תרזה צ'יבו-מאלספינה, דוכסית מאסה.

פרדיננד קרל יוזף למד באקדמיה הצבאית הטרזיאנית בווינר נוישטאדט, ולאחר מכן התגייס לצבא הקיסרי. במהלך מלחמת הקואליציה האנטי-צרפתית השלישית בשנת 1805, היה פרדיננד ראש מטהו של גנרל קרל מאק פון לייבריך, ולאחר התבוסה בקרב אולם, שבו נכנע גנרל מאק פון לייבריך, הצליח פרדיננד להימלט עם כ-2,000 פרשים לבוהמיה, שם הוא פיקד על הכוחות האוסטרים וגייס את המיליציה המקומית. לאחר מכן יצא פרדיננד עם כ-9,000 חיילים לעבר איגלאו, שם הצליח לעכב את הדיוויזיה הבווארית של הנסיך קרל פיליפ פון ורדה, ובכך מנע ממנו להצטרף לקרב אוסטרליץ.

במהלך מלחמת הקואליציה האנטי-צרפתית החמישית בשנת 1809, פיקד פרדיננד על צבא אוסטרי שמנה 36,000 חיילים. באפריל הוא פלש לדוכסות ורשה בתקווה לעודד התקוממות מקומית נגד נפוליאון, אך הפולנים התאוששו תחת פיקודו של הנסיך יוזף פוניאטובסקי, ופרדיננד הובס בקרב רז'ין. למרות התבוסה הוא הצליח לכבוש את ורשה, אולם ביוני נאלץ פרדיננד לסגת מוורשה, ואף לוותר על קרקוב ועל גליציה.

במהלך מלחמת הקואליציה האנטי-צרפתית השביעית בשנת 1815, פיקד פרדיננד על שתי דיוויזיות מילואים אוסטריות, ובשנת 1816 מונה למפקד צבאי בהונגריה.

בשנת 1830 התמנה פרדיננד למושל הצבאי והאזרחי של גליציה, ועבר לגור בלבוב, ולאחר מהפכות 1848 הוא התגורר בעיקר באיטליה. פרדיננד מעולם לא התחתן, וב-5 בנובמבר 1850 הוא מת בעיר אלטמינסטר על יד גמונדן שבאוסטריה.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| לאופולד, דוכס לורן |   | אליזבת שארלוט, נסיכת אורליאן |   | קרל השישי, קיסר האימפריה הרומית הקדושה |   | אליזבת כריסטינה מבראונשווייג-וולפנביטל |   | פרנצ'סקו השלישי ד'אסטה, דוכס מודנה |   | שארלוט אגלא ד'אורליאן |   | אדראנו הראשון צ'יבו-מאלספינה, דוכס מאסה |   | ריצ'ארדה גונזגה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | פרנץ הראשון, קיסר האימפריה הרומית הקדושה |   |   |   |   |   | מריה תרזה, קיסרית אוסטריה |   |   |   |   |   | ארקולה השלישי ד'אסטה, דוכס מודנה |   |   |   |   |   | מריה תרזה צ'יבו-מאלספינה, דוכסית מאסה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | הארכידוכס פרדיננד, דוכס ברייזגאו |   |   |   |   |   |   |   |   |   |   |   |   |   | מריה ביאטריצ'ה ד'אסטה, דוכסית מאסה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פרדיננד קרל יוזף, ארכידוכס אוסטריה-אסטה** |
|

קישורים חיצוניים
----------------

ויקישיתוף מדיה וקבצים בנושא **פרדיננד קרל יוזף, ארכידוכס אוסטריה-אסטה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 13024936X
* ISNI: 0000 0000 7331 0633
* NKC: mzk2005295158
* NLP: a0000001268914
* VIAF: 84633161
* WorldCat: viaf-84633161

 |